Gilbert od Genta, grof Lincolna
<s>Gilbert od Genta, 1. grof Lincolna (o. 1126. – 1156.) bio je engleski plemić koji se borio na strani kralja Stjepana tijekom Anarhije.</s><s>Bio je sin Waltera od Genta (sin Gilberta od Genta, koji je spomenut u Knjizi Sudnjeg dana) i Matilde od Bretanje, kćeri Stjepana, grofa Tréguiera.</s><s>Gilbert je tako bio nećak Alana, 1. grofa Richmonda, jednog od zapovjednika kralja Stjepana.</s><s>Gilbertov stric je bio Robert od Genta, lord kancelar kralju Stjepanu.</s>

<s>Još dok je bio mlad, Gilbert se borio za Stjepana u bitci kod Lincolna, 1141. te je bio zarobljen zajedno s kraljem.</s><s>Potom je oženio Rohese de Clare, kćer Rikarda Fitz Gilberta de Clarea i Adelize od Meschinesa te nećakinju Ranulfa od Gernona, 4. grofa Chestera.</s><s>1149. ili 1150., kralj je Gilberta učinio grofom Lincolna jer je Vilim od Roumarea, grof Lincolna, postao saveznik carice Matilde.</s>

<s>Gilbert i njegova supruga imali su samo jedno dijete, kćer Alisu, koja se udala za Šimuna III. od Senlisa, sina Šimuna II. od Senlisa, grofa Huntingdon-Northamptona.</s>

<s>Izvori i bilješke</s>

<s>Englesko plemstvo</s>

